钦定古今图书集成/理学汇编/字学典/第051卷 > 《元吾丘衍学古编》 > 《字源七辨》
## 钦定古今图书集成/理学汇编/字学典/第051卷 > 《元吾丘衍学古编》 > 《字源七辨》

一曰科斗书。科斗书者，《仓颉》观三才之文及意度为
之，乃字之租，即今之偏㫄是也。画文像虾蟆子，形如
水虫，故曰科斗。

一曰《籀文》。《籀文》者，史籀取仓颉形意，配合为之，损益
古文，或同或异，加之铦利钩杀，大篆是也。史籀所作，
故曰《籀文》。

三曰小篆。小篆者，李斯省籀文之法，同天下书者。比
《籀文》体十存其八，故小篆为之八分小篆也。既有小
篆，故谓籀文为大篆文云。

四曰秦隶。秦隶者，程邈以文牍繁多，难于用篆，因减
小篆为便用之法，故不为体势。若汉款识篆字相近，
非有挑法之隶也。便于佐隶，故曰隶书。即是秦权、秦
量上刻字，人多不知，亦谓之篆，误矣。或谓秦未有隶，
且疑程邈之说，故详及之。

五曰“八分。”八分者，汉隶之未有《挑法》者也。比秦隶则
易识，比汉隶则微似篆。若用篆笔作汉隶字，即得之
矣。八分与隶，人多不分，故言其法。

六曰汉隶。汉隶者，蔡邕《石经》及汉人诸碑上字是也，
此体最为后出，皆有挑法，与秦隶同名，其实异。写法
载前卷十七举下，此不再敷。

七曰“款识。”《款识文》者，诸侯本国之文也。古者诸侯书
不同文，故形体各异。秦有小篆，始一其法。今世学者
取《款识》为用，一纸之上，齐楚不分，人亦莫晓其谬。今
分作外法，故末置之，不欲乱其源流，使可考先后耳。